หุ้นโซลปิดลบ 0.64% จากแรงขายทำกำไร
หุ้นโซลปิดลบ 0.64% จากแรงขายทำกำไร
24 ก.พ. 2560

ดัชนีคอมโพสิตตลาดหุ้นเกาหลีใต้ปรับตัวลดลงในวันนี้ โดยดัชนีคอมโพสิตตลาดหุ้นเกาหลีใต้ (KOSPI) ลดลง 13.51 จุด หรือ -0.64% ปิดที่ 2,094.12 จุดเนื่องด้วยแรงขายหุ้นกลุ่มเทคโนโลยีอย่างหุ้นซัมซุง และหุ้นเอสเค เพื่อเก็งกำไร
สำหรับข้อมูลเศรษฐกิจที่มีการเปิดเผยในวันนี้ ธนาคารกลางเกาหลีใต้เปิดเผยว่า ดัชนีความเชื่อมั่นผู้บริโภคเดือนก.พ. ปรับตัวขึ้นสู่ระดับ 94.4 จากระดับของเดือนม.ค.ที่ 93.3 โดยได้แรงหนุนจากการส่งออกและการลงทุนที่มีการขยายตัวอย่างแข็งแกร่ง
รายงานของธนาคารกลางเกาหลีใต้ยังระบุว่า ดัชนีคาดการณ์ภาวะเศรษฐกิจในปัจจุบัน อยู่ที่ระดับ 55 ในเดือนก.พ. เพิ่มขึ้นจากระดับ 51 ในเดือนม.ค. ขณะที่ดัชนีคาดการณ์ภาวะเศรษฐกิจในช่วง 6 เดือนข้างหน้า อยู่ที่ระดับ 70 เพิ่มขึ้นจากระดับ 67 ในเดือนม.ค.